ससुर सासबहू और पतिपत्नी के बीच तालमेल बैठाने में भी महत्त्वपूर्ण भूमिका अदा करते हैं. सास कितनी ही अच्छी या सुलझे हुए विचारों वाली क्यों न हो, वह अपना ठसका बताए बगैर नहीं मानती. सास और बहू के बीच खटपट होना नई बात नहीं है. कभी गलती बहू की होती है, तो कभी सास की, पर सास तो सास है, वह अपनी गलती कैसे स्वीकार कर सकती है? हर बार बहू को ही झुकना पड़ता है. लेकिन जब ससुर मौजूद हों तो वे एक न्यायाधीश की भूमिका निभाते हुए निष्पक्ष फैसला सुनाते हैं, जो सास को भी मानना पड़ता है.